ཝང་ཀོ་ཧྲིན་གྱིས་མཚོ་ཤར་ས་ཁུལ་གྱི་འདས་ཟིན་པའི་ལོ་ངོ་གཅིག་རིང་གི་འཕེལ་རྒྱས་ཀྱི་བྱས་རྗེས་ལ་གདེང་འཇོག་བྱས་པ་རེད།ཁོས་བསྟན་དོན།མཚོ་ཤར་ས་ཁུལ་གྱི་བཅོས་སྒྱུར་འཕེལ་རྒྱས་དེ་བརྟན་འཇགས་ཆེ་ཞིང་འགན་འཁྲི་ཅུང་ལྕི་བས་རྗེས་ཕྱོགས་འཕེལ་རྒྱས་སུ་གཏོང་བ་ལ་ལེགས་པའི་ཆ་མངོན་ཡོད།འཕེལ་རྒྱས་གསར་བའི་འདུ་ཤེས་དེ་སྣེ་ཁྲིད་དུ་བཟུང་ནས་རྒྱུད་གཅིག་ལམ་གཅིག་དམ་འཛིན་གྱིས་ལན་ཞི་དཔལ་འབྱོར་ས་ཁུལ་དང་ཤར་རྒྱུད་གྲོང་ཁྱེར་འཛུགས་བསྐྲུན་སོགས་ལ་གོ་སྐབས་ཆེན་པོ་ལྡན།བསམ་བློ་བཅིངས་འགྲོལ་དང་བསམ་པའི་འཁོར་ཕྱོགས་གཙང་སེལ་གྱིས་གཏན་ཁེལ་གྱི་དམིགས་འབེན་ཡང་དག་པར་དམ་འཛིན་དང་དོན་དངོས་སྒྲུབ་ནས་གསོན་ཤུགས་ལྡན་པའི་ཁ་ཕྱོགས་སུ་སྒོ་འབྱེད་བྱེད་དགོས།གྲོང་ཁྱེར་གྱི་བྱེད་ནུས་འཐུས་ཚང་དང་ཞིང་གྲོང་གི་བར་སྟོང་དར་སྤེལ་གཏོང་བ་ཟུང་འབྲེལ་གྱིས་ཞིང་གྲོང་གི་དར་སྤེལ་འཐབ་ཇུས་ལག་བསྟར་དང་གྲོང་ཁྱེར་གྱི་ཁྱབ་ཁོངས་སྙོམས་སྒྲིག་གི་འཕེལ་རྒྱས་ལ་སྐུལ་འདེད་བྱེད་དགོས།དབུལ་སྐྱོར་མཁྲེགས་གཏོར་དང་གསར་གཏོད་ལས་གཏོད་ལ་ཟུང་འབྲེལ་གྱིས་བསམ་བློའི་འདུ་ཤེས་ལ་བཅོས་སྒྱུར་དང་བསམ་པའི་དབུལ་སྐྱོར་ལ་ཤུགས་བསྣན་ནས་དབུལ་ཕོངས་མང་ཚོགས་ཀྱི་བདག་ཉིད་འཕེལ་རྒྱས་ཀྱི་ནང་སེམས་ཀྱི་སྒུལ་ཤུགས་ལ་ཤུགས་སྣོན་བྱེད་དགོས།སྤྱོད་ལམ་གྱི་ནུས་པར་ཟུང་འབྲེལ་བྱེད་པ་མཐོར་འདེགས་ཀྱིས་ལས་བྱེད་པར་གསབ་སྦྱོང་དང་རིགས་སོ་སོའི་མང་ཚོགས་ལ་སྣེ་ཁྲིད་ནས་དབུལ་སྐྱོར་ཕྱུག་འགྱུར་དང་འབྱོར་འབྲིང་སྤྱི་ཚོགས་སུ་གོམ་སྟབས་ཆེན་པོས་མདུན་སྐྱོད་བྱེད་དགོས།